На основу члана 6. Одлуке о одобрењу стицања својине на непокретности - одговарајућем простору за архивски депо („Службени гласник Града Бијељина“, брoj: 22/15) и члана 2. Рјешења Градоначелника Града Бијељина број 02-014-1-1401/15 од 20.11.2015. године (''Службени гласник Града Бијељина'', број:23/15) Комисија за расписивање јавног позива и провођење поступка избора најповољнијег понуђача ради стицања својине на непокретности – одговарајућем простору ради оснивања архивског депоа, расписује

**ЈАВНИ ПОЗИВ**

**за прикупљање писмених понуда за избор најповољнијег понуђача ради стицања својине на непокретности - одговарајућем простору за архивски депо**

**1.** Град Бијељина расписује јавни позив за прикупљање писмених понуда за избор најповољнијег понуђача ради стицања својине на непокретности - одговарајућем простору за архивски депо, у коме ће бити смјештена и чувана документарна грађа настала дјеловањем и радом органа Општине Бијељина, односно Града Бијељина.

**2.** Архивски депо подразумијева канцеларијски и спремишни простор који има микроклиматске, хемијско-биолошке и физичке услове за заштиту документарне грађе од штетног дјеловања температуре, влаге, свјетлости, зрачења, прашине, микроорганизама, инсеката, глодара и физичких оштећења.

**3.**  Величина архивског депоа мора да одговара количини грађе коју ће архив чувати, с тим да на 100m² простора може да се смјести 600m² архивске грађе, што подразумијева простор архивског депоа површине од 250m² до 280m², уз минималну свијетлу висину простора од 4,20m.

Величина канцеларијског простора архивског депоа подразумијева простор за рад једног запосленог и санитарни чвор.

**4. ОПШТИ УСЛОВИ** за просторије архивског депоа су:

 - да су суве и прозрачне, заштићене од непосредног дјеловања сунчеве свјетлости,

 - да су одвојене од осталих просторија у објекту,

 - да су удаљене од извора отвореног пламена и од просторија у којима су ускладиштене

 лако запаљиве материје,

 - да су опремљене системом за аутоматску дојаву пожара и опремом за почетно гашење пожара,

 - да су заштићене од неовлаштеног приступа.

**5.** **ПОСЕБНИ УСЛОВИ** за просторије архивског депоа су:

- локалитет просторија на максималној удаљености до 400m од сједишта Градске управе Града Бијељина,

- најмање приземнаспратност.

**6.** Понуђач је у обавези да уз понуду достави:

* Доказ о својини и посједу на одговарајућем простору, односно грађевинској парцели на којој намјерава да гради одговарајући простор, у смислу члана 129. Закона о уређењу простора и грађењу (''Службени гласник Републике Српске'', број:40/13),
* Потврду надлежног Суда да предметна непокретност није предмет спора,
* Увјерење Пореске управе о измиреним пореским обавезама,
* Локацијске услове за изградњу или промјену намјене постојећег простора,
* Разрађено идејно архитектонско рјешење простора архивског депоа или етаже на којој се налази,
* Рок изградње одговарајућег простора,
* Цијена по 1m² простора,
* Услови и начин плаћања (рокови и евентуална замјена непокретности између понуђача и Града).

**7.** Право учешћа имају сва правналица која благовремено доставе писмено затворене понуде запаковане у коверат са назнаком „Понуда за избор најповољнијег понуђача ради стицања својине на непокретности - одговарајућем простору за архивски депо - НЕ ОТВАРАЈ''.

**8.** За најповољнијег понуђача биће изабран понуђач који Граду понуди најповољније просторије у смислу испуњавања ОПШТИХ И ПОСЕБНИХ услова овог Јавног позива, као и услова у погледу цијене и рока изградње одговарајућег простора.

**9**. Услови за плаћање купопродајне цијене биће стечени уписом предметне непокретности - одговарајућег простора за архивски депо, у јавним евиденцијама непокретности на име понуђача.

**10.** Прије закључивања Уговора са изабраним најповољнијим понуђачем, Град Бијељина ће прибавити мишљење Правобранилаштва Републике Српске - Сједиште Замјеника у Бијељини.

**11.** Крајњи рок за достављање понуда је 21.03.2016. године до 12:00 часова по локалном времену, без обзира на начин достављања понуде, све у року од 90 дана од дана објаве Јавног позива.

**12.** Отварање пристиглих и заведених понуда извршиће Комисија за расписивање јавног позива и провођење поступка избора најповољнијег понуђача ради стицања својине на непокретности – одговарајућем простору ради оснивања архивског депоа, дана 25.03.2016. године у 12:00 часова у Великој сали Скупштине Града, за вријеме којег понуђачи или њихови овлаштени представници имају право присуства.

**13.** Јавни позив биће отворен 90 (деведесет) дана од дана објављивања у Службеном гласнику Града Бијељина, локалном листу „Семберске новине“, дневном листу ''Press RS'', Огласној табли Градске управе Града Бијељина и веб страници Града Бијељина. Објава у Службеном гласнику Града Бијељина неће се рачунати у рокове за достављање понуда.

**14.** Уредно ковертиране понуде са назнаком „Понуда за избор најповољнијег понуђача ради стицања својине на непокретности - одговарајућем простору за архивски депо - НЕ ОТВАРАЈ'' доставити лично или поштом на адресу:

ГРАД БИЈЕЉИНА

ГРАДСКА УПРАВА ГРАДА БИЈЕЉИНА

Комисија за расписивање јавног позива и провођење поступка избора најповољнијег понуђача ради стицања својине на непокретности – одговарајућем простору ради оснивања архивског депоа

Трг краља Петра I Карађорђевићa 1

76300 Бијељина

Контакт особа: Нада Стјепановић, дипл. правник

Контакт телефон: 055/233-131

 ПРЕДСЈЕДНИК КОМИСИЈЕ

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број: 02-014-1-1401/15 Миодраг Бешлић

Датум: 16.12.2015. године